- Երբ քննարկում ենք անտառի խնդիր, չպետք է ասենք, որ կա ինչ-որ մեկը, ով մեղավոր է, կամ ինչ-որ մեկի գործունեության արդյունքում անտառն ավելի լավ վիճակում է հայտնվում: Մենք պետք է խնդիրները քննարկենք, հետո իրատեսական լուծումներ ներկայացնենք, ապա նշանակենք պատասխանատուներ և հետո նոր պահանջենք: Արդյո՞ք այդ ամբողջ շղթան կատարել ենք և հասել այն կետին, որ պետք է մեղավորներ գտնենք: Ցավոք սրտի, մենք դեռևս ունենք անկատար մի համակարգ, որի կատարելա գործման համար հարկավոր է տարբեր գործողություններ իրականացնել: Կրթությունն էլ իր դերակատարությունն ունի: Ի վերջո պետք է հասկանանք, որ ծառի հասունացումը` տեսակից կախված, կարող է տևել տասնյակ տարիներ, և անտառներ ստեղծելով ոչ թե ներդրում ենք իրականացնում մեկ կամ երկու տարիների, այլ` ապագա մի քանի սերնդի համար: